อย่าลืม! หุ้นติด Cash Balance วันนี้
ตลท.จับ BWG-W4 ติด Cash Balance เริ่ม 27 มิ.ย.-5 ส.ค.59 พร้อมขยายช่วงดำเนินการ AJD, AJD-W1, AJD-W2, QTC ตั้งแต่วันที่ 27 มิ.ย.- 15 ก.ค. 59
27 มิ.ย. 2559

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ ใบสำคัญแสดงสิทธิในการจองซื้อหุ้นสามัญของบริษัท เบตเตอร์ เวิลด์ กรีน จำกัด (มหาชน) ครั้งที่ 4 หรือ BWG-W4  โดยให้มีผลตั้งแต่วันที่ 27 มิ.ย. 2559 สิ้นสุดวันที่ 5 ส.ค. 2559
ขณะที่ขยายช่วงดำเนินการบริษัท คราวน์ เทค แอดวานซ์ จำกัด (มหาชน) หรือ AJD และใบสำคัญแสดงสิทธิในการจองซื้อหุ้นสามัญของบริษัท คราวน์ เทค แอดวานซ์ จำกัด (มหาชน) ครั้งที่ 1 หรือ AJD-W1 รวมทั้งใบสำคัญแสดงสิทธิในการจองซื้อหุ้นสามัญของบริษัท คราวน์ เทค แอดวานซ์ จำกัด (มหาชน) ครั้งที่ 2หรือ AJD-W2 พร้อมด้วยบริษัท คิวทีซี เอนเนอร์ยี่ จำกัด (มหาชน) หรือ QTC โดยให้มีผลตั้งแต่วันที่ 27 มิ.ย. 2559 สิ้นสุดวันที่ 15 ก.ค. 2559